cyanic-selkie/wikianc huggingface dataset:
Άννα Ιβάνοβνα της Ρωσίας
Τέλος της βασιλείας
Το 1732, η Άννα Ιβάνοβνα ανακοίνωσε ότι το θρόνο κληρονομεί η ανιψιά της Άννα Λεοπόλντοβνα. Η Άννα Λεοπόλντοβνα παντρεύτηκε τον Δούκα Αντόν Ιούρλιχ του Μπράνσβικ και μαζί του απέκτησαν ένα γιο τον Ιβάν ΣΤ΄. Στις 5 Οκτωβρίου του 1740 η Άννα Ιβάνοβνα ενώ δειπνούσε με τον Μπίρονα έπεσε αναίσθητη. Έπασχε από επικίνδυνη ασθένεια. Το ζήτημα της διαδοχής διευθετήθηκε πολύ καιρό πριν και ο διάδοχός της ορίστηκε ο Ιβάν ΣΤ΄. Έμεινε να αποφασιστεί ποιος θα είναι ο κηδεμόνας του λόγω της ηλικίας του. Τελικά ο Μπίρον ανέλαβε την κηδεμονία του τέκνου. Στις 17 Οκτωβρίου (28 Οκτωβρίου με το νέο ημερολόγιο) του 1740 η Άννα Ιβάνοβνα πεθαίνει σε ηλικία 48 χρονών. Θάφτηκε στον καθεδρικό ναό των Αποστόλων Πέτρου και Παύλου στην Αγία Πετρούπολη.
Μετά το θάνατο της αυτοκράτειρας Άννας Ιβάνοβνα ο γιος της Άννας Λεοπόλντοβνα και του Δούκα Αντόν Ιούρλιχ του Μπράνσβικ μόλις δυο μηνών ανακηρύχθηκε αυτοκράτορας υπό την κηδεμονία του δούκα της Κυρλανδίας Μπίρονα.
Εξωτερικοί σύνδεσμοι
Κατηγορία:Τσάροι της Αυτοκρατορίας της Ρωσίας Κατηγορία:Οίκος Ρομάνοφ
Νίκυ Γιάκοβλεφ
Ο Νίκυ Γιάκοβλεφ (Γιάλτα, 1910 - Αθήνα, 9 Οκτωβρίου 1981) ήταν συνθέτης και πιανίστας της ελαφράς μουσικής. Είχε καταγωγή από τη Ρωσία, αριστοκρατικό ύφος και συνήθιζε να φορά μονόκλ.
Ο Γιάκοβλεφ πέθανε στις 9 Οκτωβρίου 1981 και κηδεύτηκε στο Α΄ Νεκροταφείο την επομένη.
Εξωτερικοί σύνδεσμοι
Κατηγορία:Ρώσοι μουσικοί
Λευκοθέα Λατσιών
Η Λευκοθέα Λατσιών είναι μια κυπριακή, γυναικεία ποδοσφαιρική ομάδα με έδρα τα Λατσιά της επαρχίας Λευκωσίας. Συμμετέχει στο Παγκύπριο πρωτάθλημα ποδοσφαίρου γυναικών έχοντας κατακτήσει το πρωτάθλημα 2 φορές. Επιπλέον, έχει κατακτήσει μία φορά το Κύπελλο Κύπρου. Χρώματα της ομάδας ήταν το μπλε και το άσπρο. thumb|120px|Παλαιότερο έμβλημα της Λευκοθέας.
Ιστορία
Η Λευκοθέα Λατσιών ιδρύθηκε το 1983. Την περίοδο 1998-99 συμμετείχε στο πρώτο Παγκύπριο πρωτάθλημα ποδοσφαίρου γυναικών το οποίο και κατέκτησε. Την επόμενη περίοδο κατέκτησε το Κύπελλο Κύπρου 1999-00. Κατέκτησε για δεύτερη φορά το πρωτάθλημα της περίοδο 2001-02.
Τις περιόδους 2012-13, 2013-14 και 2015-16 τερμάτισε στη 2η θέση πίσω από την Apollon Ladies. Επιπλέον, είχε συμμετοχή σε πέντε τελικούς κυπέλλου, τέσσερις εκ των οποίων συνεχόμενες, χάνοντας ισάριθμες φορές το τρόπαιο από την Apollon Ladies.
Το 2016 η Λευκοθέα συμφώνησε με την Ομόνοια Λευκωσίας στη δημιουργία μιας νέας ομάδας με την ονομασία Ομόνοια-Λευκοθέα. Η συμφωνία προνοούσε πως η Λευκοθέα θα ήταν ένας από τους βασικούς χορηγούς της νέας ομάδας. Επιπλέον, η νέα ομάδα θα αγωνίζεται με τα επίσημα χρώματα και το έμβλημα της Ομόνοιας, ενώ τα αποτελέσματα των αγώνων θα προστίθενται στον συντελεστή της Ομόνοιας.
Την περίοδο 2017-18 επέστρεψε ξανά στο πρωτάθλημα σαν Λευκοθέα.
Εξωτερικοί σύνδεσμοι
Κατηγορία:Ποδοσφαιρικές ομάδες Κύπρου (γυναικών) Κατηγορία:Ιδρύσεις ποδοσφαιρικών ομάδων το 1983
Ανιάδα Ευρυτανίας
Η Ανιάδα είναι ορεινό χωριό του νομού Ευρυτανίας. Είναι χτισμένη μέσα σε πυκνό ελατοδάσος σε υψόμετρο 1.100 μέτρων στις πλαγιές του όρους Καλιακούδα και αποτελεί έναν από τους πιο ορεινούς οικισμούς του νομού Ευρυτανίας. Απέχει 25 χλμ. από το Καρπενήσι.
Η Ανιάδα ανήκει στον καλλικρατικό Δήμο Καρπενησίου (τέως καποδιστριακός Δήμος Ποταμιάς) και ο πληθυσμός της, σύμφωνα με την απογραφή του 2011, ανέρχεται σε 57 κατοίκους. Ως κοινότητα, αναγνωρίστηκε το 1912. Η τοπική κοινότητα Ανιάδας είναι χαρακτηρισμένη ως αγροτικός ορεινός οικισμός, με έκταση 15,438 χμ² (2011).
Η ονομασία του λέγεται ότι προέρχεται είτε από τον αρχικό αριθμό των κατοικιών (9) ή από τους αρχαίους Αινιάνες. Ο οικισμός αρχικά βρισκόταν στη θέση Αϊ-Λιας, ωστόσο μετά από κατολισθήσεις οι κάτοικοι μετέβησαν στη σημερινή θέση και έφτιαξαν εννιά καλύβες στη σημερινή θέση και από εκεί πήρε και την ονομασία του το χωριό (Εννιάδα, Ανιάδα).
Στην Ανιάδα γεννήθηκε και έζησε ο λοχαγός Χαράλαμπος Μακρυκώστας που έπεσε στην μάχη τού Κιλκίς (19-21 Ιουνίου 1913). Σύμφωνα με την επίσημη ιστορία τού Γ.Ε.Σ. «Στη διάρκεια της κινήσεως αυτής, φονεύθηκε ο Διοικητής του IV Τάγματος του 8ου Συντάγματος Λοχαγός Χαράλαμπος Μακρυκώστας, όταν επικεφαλής του Τάγματός του, το οδηγούσε προς τα εμπρός». Μνημείο του σώζεται στο ύψωμα «Καμπάνι» τού Κιλκίς.
Πηγές
Κατηγορία:Χωριά του νομού Ευρυτανίας Κατηγορία:Δήμος Καρπενησίου Κατηγορία:Δήμος Ποταμιάς Ευρυτανίας
Δήμος Αριστοτέλη
thumb|Τοπογραφικός χάρτης του Δήμου. Ο Δήμος Αριστοτέλη  είναι δήμος της Χαλκιδικής στην Περιφέρεια Κεντρικής Μακεδονίας που δημιουργήθηκε με την εφαρμογή του προγράμματος Καλλικράτη και προέκυψε από την συνένωση των προϋπαρχόντων δήμων Αρναίας, Παναγίας και Σταγείρων-Ακάνθου. Η έκταση του νέου Δήμου είναι 739.87 τ.χλμ και ο πληθυσμός του είναι 18.294 κάτοικοι σύμφωνα με την απογραφή του 2011. Έδρα του νέου δήμου ορίστηκε η Ιερισσός, ιστορική έδρα η Αρναία και έδρα ειδικών συνθηκών το Παλαιοχώρι.
Πολίτης (μυθολογία)
Με το όνομα Πολίτης αναφέρονται 4 διαφορετικά πρόσωπα της ελληνικής μυθολογίας, κυρίως των ομηρικών επών, τα εξής:
Πηγές
Κατηγορία:Πρόσωπα της ελληνικής μυθολογίας Κατηγορία:Τρώες Κατηγορία:Οδύσσεια
Νεοχώρι Κονίστρων Εύβοιας
Το Νεοχώρι Κονίστρων ή Βρύσης είναι μικρός πεδινός οικισμός στη κεντρική Εύβοια και την Περιφερειακή Ενότητα Εύβοιας με υψόμετρο 60 μέτρα. Βρίσκεται σε απόσταση 23 χλμ. Β. από το Αλιβέρι (έδρα του δήμου), 14 χλμ. ΝΔ. από την Κύμη και 64 χλμ. Α.-ΒΑ. από την Χαλκίδα (μέσω Αμάρυνθου). Στη νότια άκρη του περνάει ο χείμαρρος Μανικιάτης, βόρεια είναι η Βρύση, νοτιοδυτικά είναι τα Γάια και ανατολικά η Κοίλη. Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στην τότε κοινότητα Βρύσης. Σύμφωνα με το πρόγραμμα Καλλικράτης μαζί με τη Βρύση αποτελούν την τοπική κοινότητα Βρύσης που υπάγεται στη δημοτική ενότητα Κονιστρών του Δήμου Κύμης - Αλιβερίου και σύμφωνα με την απογραφή του 2011 έχει πληθυσμό 17 κατοίκους.
Σημείωση
Στον ίδιο δήμο της Εύβοιας αλλά στη δημοτική ενότητα Αυλώνος υπάρχει ο συνώνυμος οικισμός Νεοχώρι.
Παραπομπές
Κατηγορία:Χωριά του νομού Εύβοιας Κατηγορία:Δήμος Κύμης - Αλιβερίου
Ρόζαλιντ Φράνκλιν
Η Ρόζαλιντ Έλσι Φράνκλιν, αγγλ. Rosalind Elsie Franklin (25 Ιουλίου 1920 – 16 Απριλίου 1958) ήταν Αγγλίδα βιοφυσικός και χημικός-κρυσταλλογράφος (ακτίνες Χ), με πάρα πολύ σημαντική συμβολή στην κατανόηση των μοριακών δομών του DNA, του RNA, των ιών, του άνθρακα και του γραφίτη. Το έργο της στο DNA είναι το πιο γνωστό, επειδή το DNA (δεσοξυριβονουκλεϊκό οξύ) διαδραματίζει σημαντικό ρόλο στον μεταβολισμό των κυττάρων και στη γενετική, και η ανακάλυψη της δομής του βοήθησε άλλους επιστήμονες να καταλάβουν πώς η γενετική πληροφορία περνά από τους γονείς στα παιδιά.
Η Φράνκλιν είναι περισσότερο γνωστή για το έργο της σχετικά με εικόνες περίθλασης ακτίνων Χ του DNA που οδήγησε στην ανακάλυψη της διπλής έλικας του DNA. Τα δεδομένα της, σύμφωνα με τον Φράνσις Κρικ, ήταν «τα δεδομένα που πράγματι χρησιμοποιήθηκαν» για να διατυπωθεί η υπόθεση Γουάτσον και Κρικ το 1953 σχετικά με τη δομή του DNA. Οι εικόνες περίθλασης ακτίνων Χ της Φράνκλιν (η περιβόητη Photo 51), που επιβεβαίωσαν την ελικοειδή δομή του DNA, παρουσιάστηκαν στον Γουάτσον χωρίς την έγκριση ή τη γνώση της. Αν και αυτή η εικόνα και η ακριβής ερμηνεία των δεδομένων παρείχε πολύτιμες πληροφορίες για τη δομή του DNA, η επιστημονική συνεισφορά της Φράνκλιν στην ανακάλυψη της διπλής έλικας του DNA πολύ συχνά παραβλέπεται. Ανέκδοτα σχέδια των εγγράφων της (γραμμένα ακριβώς όταν σκόπευε να φύγει από το Βασιλικό Κολλέγιο του Λονδίνου) δείχνουν ότι είχε προσδιορίσει ανεξάρτητα τη συνολική Β-μορφή της έλικας του DNA και τη θέση των φωσφορικών ομάδων στο εξωτερικό της δομής. Επιπλέον, η Φράνκλιν είπε προσωπικά στους Γουάτσον και Κρικ ότι οι σκελετοί έπρεπε να είναι στο εξωτερικό, μια πληροφορία η οποία ήταν αποφασιστικής σημασίας, αφού πριν τόσο οι ίδιοι όσο και ο Λάινους Πόλινγκ είχαν δημιουργήσει ανεξάρτητα μοντέλα με τις αλυσίδες μέσα και τις βάσεις προς τα έξω. Ωστόσο, η δουλειά της δημοσιεύθηκε τρίτη στη σειρά τριών δημοσιεύσεων για DNA στο Nature, με την κύρια δημοσίευση των Γουάτσον και Κρικ μόνο να υπονοεί τη συμβολή της στην υπόθεσή τους. Ωστόσο, το σημαντικό ερευνητικό έργο της έχει αναγνωρισθεί, έστω και μετά τον θάνατό της. Το 2013, το Google τίμησε με ειδικό αφιέρωμα τη σημαντική χημικό Ρόζαλιντ Φράνκλιν.
Μετά το πέρας των εργασιών της για το DNA, η Φράνκλιν πραγματοποίησε πρωτοποριακή έρευνα σχετική με τον ιό της μωσαϊκής του καπνού και τον ιό της πολιομυελίτιδας. Πέθανε στις 16 Απριλίου του 1958, σε ηλικία 37 ετών, από καρκίνο των ωοθηκών.
Το εξερευνητικό σκάφος της μη επανδρωμένης αποστολής στον Άρη που σχεδιάζεται για το 2020 θα ονομάζεται προς τιμήν της «Ρόζαλιντ Φράνκλιν».
Παραπομπές
Κατηγορία:Άγγλοι βιολόγοι Κατηγορία:Άγγλοι χημικοί Κατηγορία:Άγγλοι φυσικοί Κατηγορία:Κρυσταλλογράφοι Κατηγορία:Απόφοιτοι του Πανεπιστημίου του Κέιμπριτζ
My Chemical Romance
Στις 22 Μαρτίου του 2013 ανακοίνωσαν μέσω του επίσημου ιστότοπου του συγκροτήματος την διάλυσή τους, μετά από 12 χρόνια καριέρας. Στις 20 Ιουλίου του 2016 όμως, διαγράφηκε το επίσημο tweet που ανέφερε την διάλυση του συγκροτήματος και στο YouTube ανέβηκε ένα βίντεο από τους MCR που έδινε μια ημερομηνία (23/9/16). Επίσης βγήκαν καινούργια ρούχα (merch) με το καινούριο λογότυπο του συγκροτήματος (MCRX). Τελικά όμως όλο αυτό δεν ήταν τίποτε άλλο παρά μια εορταστική επανακυκλοφορία του  The Black Parade που σημάδεψε το '16 τα 10 Χρόνια από την κυκλοφορία του. Στις κοινότητες των φαν τους, φημολογείται ότι η επανένωσή των My Chemical Romance θα γίνει το 2019. Στις 31 Οκτωβρίου 2019, το συγκρότημα ανακοίνωσε την επιστροφή του, αποδεικνύοντας τις θεωρίες των φαν τους αληθινές, μέσω ανάρτησης στο διαδίκτυο, στην οποία ανακοίνωνε νέα ημερομηνία συναυλίας.
Ξεκίνημα
Το συγκρότημα σχηματίστηκε από τον τραγουδιστή Gerard Way και τον πρώην drummer Matt Pelissier, περίπου μια εβδομάδα μετά την επίθεση της 11 Σεπτεμβρίου του 2001. Το να δει αυτοπροσώπως ο (τραγουδιστής) Gerard Way την σύγκρουση ων αεροπλάνων στο World Trade Center, επηρέασε την ζωή του και έφτασε στο σημείο να κάνει το συγκρότημα. Έγραψε το τραγούδι "Skylines and Turnstiles" για να εκφράσει τα συναισθήματα του για την Ενδεκάτη Σεπτεμβρίου. Σύντομα κάλεσαν τον Ray Toro και του ζήτησαν να συμμετάσχει στην μπάντα γιατί ο Gerard δεν μπορούσε να παίζει κιθάρα και να τραγουδάει ταυτόχρονα.Οι πρώτες περίοδοι ηχογραφήσεων έγιναν στη σοφίτα του Pelissier, όπου ηχογραφήθηκαν τα τραγούδια "Our Lady of Sorrows" (που στην αρχή ονομαζόταν "Bring More Knives") και "Cubicles". Ο Mikey Way, ο νεότερος αδερφός του Gerard, αγάπησε τόσο πολύ το demo που αποφάσισε να μάθει να παίζει καλύτερα μπάσο,και να μπεί και αυτός στο συγκρότημα.
Οι Μy Chemical Romance υπέγραψαν με την εταιρεία Eyeball Records και έπαιζαν στο ίδιο δωμάτιο με τους Pencey Prep και τους Thursday. Εκεί συνάντησαν και τον Frank Iero, τραγουδιστή και κιθαρίστα των Pencey Prep.Ο Frank Iero ήταν ήδη φίλος του Ray Toro.Αφού οι Pencey Prep διαλύθηκαν το 2001-2002, ο Frank έγινε ο κιθαρίστας των Μy Chemical Romance, λίγες μόνο μέρες πριν την ηχογράφηση του album. Τρεις μήνες μετά τον σχηματισμό του συγκροτήματος ηχογράφησαν το πρώτο τους album I Brought You My Bullets, You Brought Me Your Love, που κυκλοφόρησε από την Eyeball Records το 2002.
Mainstream ξέσπασμα
Στην αρχή του 2005, το συγκρότημα ήταν υποστηριγμένο από την πρώτη περιοδεία Taste of Chaos, και έκαναν ακόμα την έναρξη στην περιοδεία των Green Day για το album τους American Idiot. Το καλοκαίρι ήταν το πρώτο όνομα μαζί με τους Fall Out Boy στην περιοδεία Warped Tour 2005. Αργότερα τον ίδιο χρόνο, οι Μy Chemical Romance ήταν το πρώτο όνομα στην δικιά τους περιοδεία με τους Alkaline Trio και με τους Reggie and the Full Effect σε όλες τις ΗΠΑ. Την ίδια χρονιά, οι Μy Chemical Romance συνεργάστηκαν με τους The Used για μία επανεκτέλεση του κλασικού των Ντέιβιντ Μπάουι και των QueenUnder Pressure που κυκλοφόρησε στα iTunes.
Στις 21 Μαρτίου 2006,κυκλοφόρησαν ένα σετ από 2 DVD και 1 CD με τον τίτλο Life on the Murder Scene. Περιέχει ένα dvd με την ιστορία του συγκροτήματος, ένα δεύτερο dvd με video clips, το πώς γυρίστηκαν και μερικές live εμφανίσεις. Ακόμη, ένα μη εξουσιοδοτημένο dvd για την βιογραφία των Μy Chemical Romance κυκλοφόρησε στις 27 Ιουνίου του 2006, με τίτλο Things That Make You Go MMM!. Το DVD δεν περιέχει κανένα video clip ή κάποια παράσταση, αλλά έχει συνεντεύξεις με αυτούς που γνώριζαν το συγκρότημα πολύ πριν γίνουν διάσημοι.
Η μπάντα ξεκίνησε να ηχογραφεί το τρίτο τους album στις 10 Απριλίου 2006 με τον Rob Cavallo, παραγωγό πολλών album των Green Day. Κανονικά θα ονομαζόταν The Rise and Fall of My Chemical Romance, αλλά σε μια συνέντευξη τους στο περιοδικό Kerrang!, ο Gerard Way δήλωσε ότι αυτός ήταν ο τίτλος που χρησιμοποιούνταν σαν βάση για την δημιουργία του album, τονίζοντας μάλιστα ότι "Ποτέ δεν ήταν ο τίτλος του album, ήταν πιο πολύ για αστείο, για πλάκα".
Στις 3 Αυγούστου του 2006, το συγκρότημα τελείωσε τα γυρίσματα για τα δύο πρώτα τραγούδια Welcome to the Black Parade και Famous Last Words για να κυκλοφορήσουν 22 Ιανουαρίου του 2007. Το video κατευθυνόταν από τον Sam Bayer, που διεύθυνε και το Smells Like Teen Spirit των Nirvana και όλα τα video των Green Day για το album τους American Idiot. Κατά τη διάρκεια των γυρισμάτων του video clip για το Famous Last Words ο Gerard και ο Bob Bryar τραυματίστηκαν.
Μετά το Black Parade
Το 2009 τραγούδησαν το Desolation Row, ένα τραγούδι του Μπομπ Ντίλαν για τις ανάγκες της ταινίας Watchmen. Στις αρχές του 2010 ο Bob Bryar αποχώρισε και τη θέση του πήρε ο Michael Pedicone.Λέγεται οτι ο λόγος που αποχώρησε ο Bob Bryar απο τους My Chemical Romance,είναι επειδή υπήρξε μια διαμάχη μεταξύ του Bob Bryar και του Mikey Way για προσωπικούς λόγους του Way.Ο Gerard Way σαν μεγάλος αδερφός λέγεται οτι αποφάσισε να διώξει τον Bob Bryar απο το συγκρότημα,λόγο του αδερφού του. Λίγους μήνες αργότερα ηχογράφησαν το Album Danger Days το οποίο πήρε καλές κριτικές. Το Σεπτέμβριο του 2011 το συγκρότημα έδιωξε τον Pedicone διότι τους έκλεβε, λίγο αργότερα τον αντικατέστησε ο Jarrod Allexander.
Στα τέλη του 2012 κυκλοφορήσαν το τελευταίο Album τους Conventional Weapons το οποίο αποτελούταν από τραγούδια που ηχογραφήθηκαν το 2009.
Στις 22 Μαρτίου 2013, το συγκρότημα διαλύθηκε.
Επανένωση
Στις 31 Οκτωβρίου 2019, το συγκρότημα ξεκίνησε να ανεβάζει μυστηριώδη εικόνες στο Instagram και το Twitter, και λίγες ώρες αργότερα ανακοίνωσαν την επανένωση τους με μια συναυλία τον Δεκέμβριο του 2019.
Εξωτερικοί σύνδεσμοι
Κατηγορία:Νικητές NME Awards Κατηγορία:Μουσικά συγκροτήματα αδελφών Κατηγορία:Rock συγκροτήματα από το Νιου Τζέρσεϊ Κατηγορία:Αμερικανικά emo συγκροτήματα
Κρατικό Εργοστάσιο Αεροσκαφών
Το Κρατικό Εργοστάσιο Αεροσκαφών (ΚΕΑ) είναι η πιο ιστορική Ελληνική εταιρεία παραγωγής αεροσκαφών, αρχικά γνωστή ως Εργοστάσιο Αεροσκαφών Φαλήρου.
Ιστορία
Η δημιουργία του αποφασίστηκε το 1917 όμως ο πόλεμος που ακολούθησε καθυστέρησε την ίδρυσή του μέχρι το 1925. Η έδρα του ήταν στο Φάληρο, στην ίδια περιοχή που αποτέλεσε αργότερα την έδρα ενός άλλου κατασκευαστή, της ΑΕΚΚΕΑ, ενώ η τεχνολογία και η τεχνογνωσία προήλθε από τη Βρετανική Blackburn Aircraft. Ο πρώτος τύπος που κατασκευάστηκε στο εργοστάσιο ήταν το Blackburn Velos, το οποίο σχεδιάστηκε από τη Βρετανική εταιρεία.
Το 1927 παρουσιάστηκε ένα καθαρά Ελληνικό σχέδιο, το Χελιδών, ένα στρατιωτικό αεροσκάφος πολλαπλών ρόλων. Χρησιμοποιούσε ένα κινητήρα Salmson ισχύος 120 ίππων και είχε μέγιστη ταχύτητα 150 χλμ την ώρα. Κατασκευάστηκε μόνο ένα για λογαριασμό του Ελληνικού Πολεμικού Ναυτικού, καθώς θεωρήθηκε κατώτερο των εναλλακτικών τύπων. Αργότερα το εργοστάσιο κατασκεύασε αεροσκάφη διαφόρων τύπων κατόπιν αδείας, συμπεριλαμβανομένων των Avro 504-O και 504-N, Atlas (τα οποία έφεραν τροποποιήσεις σε σχέση με τις κανονικές εκδόσεις της Armstrong-Whitworth) και 621 Tutor. Από το τελευταίο κατασκευάστηκαν τουλάχιστον 60 μονάδες, με ρυθμό που άγγιξε τα επτά αεροσκάφη το μήνα στις αρχές του 1940. Το 1937 προτάθηκε ένα άλλο ελληνικό σχέδιο για το Ελληνικό Ναυτικό, το ΚΕΑ L.33, από το οποίο κατασκευάστηκαν μόνο 3 πρωτότυπα.
Οι προετοιμασίες για την παραγωγή του PZL P.24, του κύριου μαχητικού της Ελληνικής Πολεμικής Αεροπορίας την περίοδο εκείνη, καθώς και του ελαφρού βομβαρδιστικού Henschel Hs 126K-6, για το οποίο είχε γίνει μία παραγγελία 90 αεροσκαφών στο ΚΕΑ, δεν ολοκληρώθηκαν ποτέ λόγω της έναρξης του Ελληνοϊταλικού πολέμου τον Οκτώβριο του 1940. Το μόνο αεροσκάφος που παρήχθη από το ΚΕΑ και έλαβε μέρος στις πολεμικές επιχειρήσεις του Β’ παγκοσμίου Πολέμου ήταν το 621 Tutor. Η παραγωγή του εργοστασίου δεν περιοριζόταν μόνο στην κατασκευή αεροσκαφών αλλά και βομβών, εργαλείων και ανταλλακτικών. Κατά τη διάρκεια της Γερμανικής κατοχής της Ελλάδας οι εγκαταστάσεις του ΚΕΑ χρησιμοποιήθηκαν από τη Luftwaffe για τεχνική υποστήριξη, ενώ οι εγκαταστάσεις που βρίσκονταν στο αεροδρόμιο αποτέλεσαν στόχο συμμαχικών βομβαρδισμών.
Μετά τον πόλεμου στο ΚΕΑ κατασκευάστηκαν αριθμός ανεμόπτερων όμως τελικά περιορίστηκε στην παροχή εργασιών συντήρησης για τα αεροσκάφη της Ελληνικής Πολεμικής Αεροπορίας, με περιορισμένη κατασκευαστική δραστηριότητα, η οποία παραχωρήθηκε στην Ελληνική Αεροπορική Βιομηχανία (ΕΑΒ), όταν αυτή αργότερα ιδρύθηκε. Παρόλα αυτά, το ΚΕΑ παρήγαγε μέχρι το τη δεκαετία του 1990 αριθμό μη επανδρωμένων αεροσκαφών Πήγασος, τα οποία εξελίχθηκαν από την ΕΑΒ, και δημιουργήθηκε το Ελληνικό Κρατικό Ινστιτούτο Ερευνών. Η ιστορική εταιρεία σήμερα υπάγεται στην Ελληνική στρατιωτική διοίκηση.
Εξωτερικοί σύνδεσμοι
Κατηγορία:Εταιρείες κατασκευής αεροσκαφών Κατηγορία:Ελληνικές επιχειρήσεις
Fomo
Από τη σκοπιά των ψυχολογικών αναγκών, το FoMO προκύπτει από τα χαμηλά επίπεδα ψυχολογικής ικανοποίησης των ανθρώπινων αναγκών. Η θεωρία της αυτοδιάθεσης υποστηρίζει ότι η σχετικότητα ή η συνεκτικότητα με τους άλλους ανθρώπους γύρω μας είναι μια ισχυρή ψυχολογική ανάγκη που επηρεάζει την ψυχική υγεία των ανθρώπων. Μέσα από αυτό το θεωρητικό πλαίσιο, το FoMO μπορεί να εκληφθεί ως μια κατάσταση αυτορρύθμισης που προκύπτει από την περιστασιακή ή μακροχρόνια έλλειψη ικανοποίησης των βασικών ψυχολογικών αναγκών. Μια μελέτη από τον Andrew Przybylski διαπίστωσε ότι η κατάσταση FoMO ήταν πιο συχνή σε όσους είχαν ανικανοποίητες ψυχολογικές ανάγκες, όπως το να θέλουν να είναι αρεστοί και να γίνονται σεβαστοί.
Με την ανάπτυξη της τεχνολογίας, οι κοινωνικές και επικοινωνιακές εμπειρίες των ανθρώπων επεκτάθηκαν από πρόσωπο με πρόσωπο σε απευθείας σύνδεση. Από τη μία πλευρά, οι σύγχρονες τεχνολογίες (π.χ., κινητά τηλέφωνα, smartphones) και οι υπηρεσίες κοινωνικής δικτύωσης (π.χ. Facebook, Twitter) παρέχουν μια μοναδική ευκαιρία για τους ανθρώπους να ασχολούνται με τα κοινωνικά δρώμενα με μειωμένο "κόστος εισαγωγής". Από την άλλη, η διαμεσολαβημένη επικοινωνία διαιωνίζει μια αυξημένη εξάρτηση από το Διαδίκτυο. Η ψυχολογική εξάρτηση του να είναι κάποιος διαρκώς συνδεδεμένος θα μπορούσε να οδηγήσει σε κρίσεις άγχους σε περιπτώσεις αποδύνδεσης, οδηγώντας έτσι σε ένα φόβο ότι πρόκειται να χάσει κάτι σημαντικό ή ακόμα και σε παθολογική χρήση του Διαδικτύου. Ως εκ τούτου, το FoMO θεωρείται πως έχει αρνητικές επιδράσεις στην ψυχική υγεία και ευημερία των ανθρώπων, διότι θα μπορούσε να συμβάλει στην αρνητική διάθεσή τους και την κατάθλιψη.
Αίτια
Από επιστημονικής άποψης, το FoMO θα μπορούσε να αποδοθεί σε προσωρινή ή μακροπρόθεσμη έλλειψη ικανοποίησης των ψυχολογικών αναγκών του ατόμου. Η εμφάνιση και εξάπλωσή του συμβάλλει στην αύξηση της διαφάνειας της κοινωνικής ζωής των ατόμων και ενός ολοένα και αυξανόμενο ποσό πληροφοριών μέσα σε πραγματικό χρόνο.
Σύμφωνα με τη θεωρία χρήσεων και ικανοποιήσεων, οι άνθρωποι επιλέγουν και χρησιμοποιούν τα μέσα κοινωνικής δικτύωσης για να καλύψουν συγκεκριμένες ανάγκες τους, όπως είναι η πληροφόρηση και το να παραμένουν σε επαφή με άλλα άτομα, μέσω της κοινωνικοποίησης. Για τους ανθρώπους με FoMO, η κοινωνική συμμετοχή μέσω των social media είναι ιδιαίτερα ελκυστική, καθώς αποτελεί ένα βολικό εργαλείο σχετικά χαμηλού κόστους που συνδέει κοινωνικά τα άτομα. Ωστόσο, τα social media δεν θα μπορούσαν να υποκαταστήσουν πλήρως την πρόσωπο με πρόσωπο επικοινωνία. Ως εκ τούτου, τα άτομα με FoMO φαίνεται να πάσχουν από υψηλότερα επίπεδα μοναξιάς και απομόνωσης. Η θεωρία της αυτοδιάθεσης υποστηρίζει ότι η ψυχολογική ικανοποίηση ενός ατόμου στην επάρκεια, την αυτονομία και τη συγγένεια αποτελούν τρεις βασικές ψυχολογικές ανάγκες των ανθρώπων. Οι άνθρωποι με χαμηλότερα επίπεδα ψυχολογικής ικανοποίησης φαίνεται να είναι πιο ευάλωτοι στο FoMO. Με άλλα λόγια, έχει εντοπιστεί μια σημαντική συσχέτιση μεταξύ της βασικής ψυχολογικής ικανοποίησης και του FoMO. Επιπλέον, έρευνα έχει δείξει πως σχεδόν τέσσερις στους δέκα νέους βιώνουν FoMO μερικές φορές ή συχνά. Το FoMO βρέθηκε ότι δε σχετίζεται με την ηλικία και ότι οι άνδρες έχουν περισσότερες πιθανότητες να το βιώσουν από τις γυναίκες.
Παραπομπές
Κατηγορία:Πολιτισμός του διαδικτύου Κατηγορία:Μάρκετινγκ Κατηγορία:Μέσα κοινωνικής δικτύωσης
Ούλρικ Χριστιανός Γκύλντενλιβε (1630-1658)
Ο Ούλρικ-Χριστιανός Γκύλντενλιβε ο πρεσβύτερος, δανικά Ulrik-Kristian Gyldenløve (7 Απριλίου 1630 - 11 Δεκεμβρίου 1658) από τον Οίκο του Όλντενμπουρκ ήταν κόμης του Ούλρικσχολμ. Ως στρατηγός υπερασπίστηκε την Κοπεγχάγη γενναία από τους Σουηδούς και έπεσε μαχόμενος.
Βιογραφία
Ήταν το τρίτο από τα νόθα τέκνα του Χριστιανού Δ΄ της Δανίας και της υπηρέτριας του δωματίου του Βίμπεκε Κρούζε. Τα νόθα τέκνα των βασιλέων της Δανίας είχαν το επώνυμο Γκύλντενλιβε (Χρυσός λέων). Να μη συγχέεται με τον ομώνυμο μικρανεψιό του.
Το 1645 του δόθηκε η ιδιοκτησία Σκίννερουπ γκορτ από τον πατέρα του. Δεν απογοητεύτηκε από το ότι το αγρόκτημα ήταν εγκαταλελειμμένο και ξαναέκτισε την κώμη. Τη μετονόμασε σε Ούλρικσχολμ και ακολούθως έγινε κόμης.
Έγινε στρατηγός του βασιλείου και γενικός διοικητής του στρατού κατά τον Δανο-Σουηδικό Πόλεμο του 1657-1658. Ο Ούλρικ οδήγησε ένα σώμα νεαρών στρατιωτών εναντίον του Σουηδικού στρατού κατά την πορλιορκία της Κοπεγχάγης το 1658. Αργότερα οι Σουηδοί εισέβαλαν στο Κάλλεμποντστραντ στην Κοπεγχάγη, όπου ήταν το στρατηγείο του. Δόθηκε αιματηρή μάχη με τους Δανο-Ολλανδούς εναντίον των Σουηδο-Γερμανών επιτιθεμένων. Ο Γκύλντενλιβε σκοτώθηκε από πολλούς εχθρικούς πυροβολισμούς· ήταν 28 ετών.
Υστεροφημία
Οι οδοί Γκύλντενλιβεσγκάντε στην Κοπεγχάγη και την Οντένσε ονομάστηκαν από αυτόν. Τον θυμούνται όλοι, ευγενείς και αγρότες, ως έναν από τους κυριότερους στρατιωτικούς διοικητές της Δανίας. Ο ανιψιός του Χριστιανός Ε΄ της Δανίας έδωσε σε έναν (νόθο) γιο του το ίδιο όνομα: Ούλρικ-Χριστιανός ο νεότερος.
Πηγές
Κατηγορία:Οίκος του Όλντενμπουργκ
Αρτέμης Ευθύμης
Οι Αρτέμης/Ευθύμης είναι ελληνικό hip hop συγκρότημα που δημιουργήθηκε το 2004 στην Αθήνα. Έχουν κυκλοφορήσει δύο δίσκους και δύο σινγκλς.
Ως Terror X Crew
Η πορεία του συγκροτήματος ως Terror X Crew ξεκίνησε το 1992, στην Αθήνα. Ο Αρτέμης και ο Ευθύμης ανέθεσαν στον DJ ALX τη μουσική παραγωγή που θα επένδυε τους "επιθετικούς" στίχους τους. Οι Terror X Crew σημείωσαν μεγάλη επιτυχία και είναι οι πρώτοι στην Ελλάδα που γνωστοποίησαν στο κοινό τα τέσσερα στοιχεία του χιπ χοπ: rap, d-jing, break-dance και graffiti.
Ως Αρτέμης/Ευθύμης
Οι δυο MCs, μετά τη διάλυση των Terror X Crew, κι έπειτα από μικρό διάλειμμα, επέστρεψαν με την κυκλοφορία του δίσκου Εγείρεσθε, Άγωμεν Εντεύθεν. Ωστόσο, στη σύνθεση του συγκροτήματος, προστέθηκε και ο DJ Smartie. Ως συγκρότημα οι Αρτέμης/Ευθύμης έχουν πειραματιστεί με διάφορα είδη μουσικής, ξεφεύγοντας από τον χαρακτηριστικό ήχο του χιπ χοπ, για παράδειγμα: electro, μέταλ κτλ., ειδικότερα μετά από την ένταξη κι άλλων μελών το 2006, που πλέον έχουν το σχήμα πλήρους μπάντας.
Επίσης, έχουν αλλάξει και τον τρόπο γραφής τους: πλέον, πολλοί στίχοι τους είναι γραμμένοι στην καθαρεύουσα ακόμα και στα αρχαία ελληνικά. Χαρακτηριστικό είναι πως οι στίχοι των δίσκων του, αναγράφονται, στο εσωτερικό έντυπο, με το ανενεργό πολυτονικό σύστημα. Στους στίχους τους, μεταξύ άλλων, κάνουν αναφορές στο έργο του Αλέξανδρου Παπαδιαμάντη, του Φώτη Κόντογλου, του Νίκου Γκάτσου, του Κώστα Βάρναλη, του Κωστή Παλαμά και άλλων.
2007: Ο Διαλεχτός της Άρνησης κι ο Ακριβογιός της Πίστης
Το 2007 οι Αρτέμης/Ευθύμης κυκλοφόρησαν από την Heaven Music το LP Ο Διαλεχτός της Άρνησης κι ο Ακριβογιός της Πίστης, τίτλος εμπνευσμένος από το ποίημα του Κωστή Παλαμά Ο Γκρεμιστής. Ο δίσκος κινείται σε πιο rapcore και nu metal ρυθμούς, πρωτόγνωρους για την ελληνική rap μουσική, καθώς το συγκρότημα πλαισιώνεται με live μπάντα (τύμπανα, κιθάρες, μπάσα) από μουσικούς με καριέρα στο χώρο του ελληνικού metal: Λ. Κριτσιμάς, Δ. Κουτσούκης και Λ. Πετρόπουλος. Στο άλμπουμ γίνεται αναφορά σε πνευματικές προσωπικότητες της Ελλάδας όπως ο Νίκος Γκάτσος, ο Φώτης Κόντογλου, ο Αλέξανδρος Παπαδιαμάντης, ο Κωστής Παλαμάς, ο Περικλής Γιαννόπουλος, ενώ χαρακτηριστική είναι και η γραφή των στίχων στο booklet του cd σε σύστημα πολυτονικό.
Δισκογραφία
Singles
Μουσικά videos
Συμμετοχές
Εξωτερικοί σύνδεσμοι
Κατηγορία:Ελληνικά hip hop συγκροτήματα Κατηγορία:Ελληνικά μουσικά ντουέτα Κατηγορία:Ελληνικά μουσικά συγκροτήματα
Μονή Φραγκοπηδήματος
Η γυναικεία Ιερά Μονή Φραγκοπηδήματος είναι Ορθόδοξο Ελληνικό μοναστήρι αφιερωμένο στον Άγιο Νικόλαο και βρίσκεται στον Νομό Ηλείας, στην Τοπική Κοινότητα Κορυφής, στα 16,69 χλμ. έξω από την πόλη του Πύργου και σε υψόμετρο 219 μέτρων. Υπάγεται στην Ιερά Μητρόπολη Ηλείας και Ωλένης.
Ιστορικά στοιχεία - Παράδοση
Ιδρύθηκε περίπου τον 14ο αιώνα και πήρε το όνομα της γιατί σύμφωνα με την παράδοση κατά την περίοδο της Φραγκοκρατίας στην περιοχή, ένας Φράγκος Ιππότης για να γλυτώσει από την καταδίωξη Σαρακηνών πειρατών πήδησε έφιππος χωρίς να πάθει το παραμικρό από την βραχώδη πλαγιά ενός λόφου επικαλούμενος τον Άγιο Νικόλαο για να τον σώσει. Μάλιστα η παράδοση συνεχίζει αναφέροντας ότι υπήρχαν αποτυπωμένα και ίχνη από τα πέταλα του αλόγου του στον βράχο. Ο Φράγκος ιππότης λοιπόν για να ευχαριστήσει τον Άγιο του έχτισε ναό στην περιοχή εκείνη και του τον αφιέρωσε.
Η Μονή για πολλά χρόνια ήταν μετόχι της Πατριαρχικής και Σταυροπηγιακής Μονής της Παναγίας Χρυσοπηγής της Δίβρης και της Μονής Σκαφιδιάς. Γνώρισε μεγάλη ακμή τις περιόδους της Φραγκοκρατίας και της Τουρκοκρατίας και ιδιαίτερα κατά τον 17ο αιώνα καθώς διέθετε αξιόλογη περιουσία και πλούσια βιβλιοθήκη με σπάνιες εκδόσεις, πολλές από τις οποίες ανάγονταν στον 16ο αιώνα.
Το 1798 αποσπάσθηκε από την Μονή Σκαφιδιάς και λειτούργησε ως ανεξάρτητη Σταυροπηγιακή Μονή. Σημαντικό ρόλο διαδραμάτισε κατά την επανάσταση του 1821 καθώς συνεργάσθηκε με οπλαρχηγούς της περιοχής και η παράδοση επίσης αναφέρει ότι ο ηγούμενός της οργάνωνε εκστρατείες έως και την Πάτρα. Στα χρόνια μετά την απελευθέρωση της χώρας παρήκμασε και επανιδρύθηκε ως γυναικεία με Βασιλικό διάταγμα του 1929.
Γενικά στοιχεία
Τα νεότερα χρόνια η Μονή έγινε γνωστή για τα εργόχειρα (βραβεύτηκαν στην Έκθεση Θεσσαλονίκης) που ύφαιναν οι μοναχές της στον αργαλειό.
Το συγκρότημα της Μονής περικλείεται από μεγάλα διώροφα κτήρια που στεγάζουν κελιά και βοηθητικούς χώρους. Στο κέντρο βρίσκεται το καθολικό της μονής που αρχιτεκτονικά ανήκει στον τύπο της Βασιλικής. Μετά τις σοβαρές ζημιές που υπέστη κατά τους σεισμούς στην περιοχή το έτος 1993 η Μονή ανοικοδομήθηκε και απέκτησε ναό χτισμένο σύμφωνα με τον Βυζαντινό ρυθμό.
Εξωτερικοί σύνδεσμοι
Φ Κατηγορία:Δήμος Ιαρδάνου Κατηγορία:Δήμος Πύργου
Κατσαβίδι
thumb|300px|Κατσαβίδια Το κατσαβίδι είναι ένα εργαλείο για την τοποθέτηση ή αφαίρεση βιδών. Ένα χαρακτηριστικό κατσαβίδι αποτελείται από μια κυλινδρική λαβή και έναν μεταλλικό άξονα. Όπως πολλά εργαλεία, έτσι και το κατσαβίδι υπάρχει και σε ηλεκτροκίνητη μορφή, ενώ σε εγκαταστάσεις παραγωγής υπάρχουν και πνευματικά κατσαβίδια.
Εάν η βίδα και το κατσαβίδι δεν ταιριάζουν, η κεφαλή της βίδας πολλές φορές καταστρέφεται. Ειδικά κατσαβίδια και βίδες χρησιμοποιούνται πολλές φορές για να εμποδίζονται οι χρήστες να παρεμβαίνουν σε επισκευές συσκευών.Υπάρχουν κάποια είδη κατσαβιδιών, όπως το σταυροκατσάβιδο, που χρησιμοποιούνται μόνο για ορισμένου τύπου βίδες.
Κατηγορία:Μηχανικά εργαλεία χειρός
Μαρία δε λος Ντολόρες των Βουρβόνων-Δύο Σικελιών
Η Μαρία δε λος Ντολόρες των Βουρβόνων-Δύο Σικελιών (María de los Dolores de Borbón-Dos Sicilias, 15 Νοεμβρίου 1909 - 11 Μαΐου 1996) ήταν κόρη του Πρίγκιπα Κάρολου των Βουρβόνων-Δύο Σικελιών.
Βιογραφία
Γεννήθηκε στις 15 Νοεμβρίου 1909 στο Παλάτι του Βιγιαμεχόρ, και ήταν το δεύτερο παιδί και η μεγαλύτερη κόρη του Πρίγκιπα Κάρολου των Βουρβόνων-Δύο Σικελιών και της δεύτερης συζύγου του Πριγκίπισσας Λουίζας της Ορλεάνης.
Η Ντολόρες σπούδασε μαζί με τις αδελφές της Μερσέντες και Εσπεράνσα σε σχολείο Ιρλανδών μοναχών στη Μαδρίτη.
Στις 12 Αυγούστου 1937 παντρεύτηκε τον πλούσιο Πολωνό αριστοκράτη Πρίγκιπα Αυγουστίνο Ιωσήφ Κσαρτορίσκι στο Ουσί της Ελβετίας. Μαζί απέκτησαν δύο παιδιά:
Στις 29 Δεκεμβρίου 1950 παντρεύτηκε για δεύτερη φορά τον δάσκαλο Κάρλος Σίας Οσόριο στη Σεβίλλη. Το ζευγάρι δεν απέκτησε απογόνους.
Πέθανε στις 11 Μαΐου 1996 στη Μαδρίτη σε ηλικία 86 ετών. Είναι θαμμένη στη Σεβίλλη.
Lucasfilm
Η Lucasfilm Ltd. LLC είναι αμερικανική κινηματογραφική και τηλεοπτική εταιρεία παραγωγής που βρίσκεται στο Letterman Digital Arts Center, του Σαν Φρανσίσκο της Καλιφόρνια. Η εταιρεία είναι ευρέως γνωστή για τις δικαιοχρησίες Star Wars και Ιντιάνα Τζόουνς, αλλά, επίσης, και για την εξέλιξη των σπέσιαλ εφέ, του ήχου και των κινουμένων σχεδίων υπολογιστή. Ο ιδρυτής της εταιρείας είναι ο σκηνοθέτης Τζορτζ Λούκας, ο οποίος τη δημιούργησε το το 1971, αρχικά στο Σαν Ραφαέλ της Καλιφόρνια. Περί το 2005, οι περισσότερες λειτουργίες της εταιρείας μεταφέρθηκαν στο Σαν Φρανσίσκο. Το 2012, η The Walt Disney Company αγόρασε την συγκεκριμένη εταιρεία αντί του ποσού των 4.06 δισεκατομμυρίων δολαρίων.
Πριόνι
200px|thumb|Χειροκίνητα πριόνια
Το πριόνι είναι ένα εργαλείο το οποίο χρησιμοποιείται για κοπή αντικειμένων και αποτελείται από μια οδοντωτή λάμα και λαβή.
Lucasfilm
Τα Star Wars: Επεισόδιο I - Η Αόρατη Απειλή (1999), Star Wars: Η Δύναμη Ξυπνάει (2015), Rogue One: A Star Wars Story (2016), Star Wars: Οι Τελευταίοι Τζεντάι (2017) και Star Wars: Skywalker - Η Άνοδος (2019) βρίσκονται στην λίστα με τις 50 ταινίες με τις μεγαλύτερες εισπράξεις, με το Star Wars: Η Δύναμη Ξυπνάει να είναι η ταινία με τις μεγαλύτερες εισπράξεις στις Ηνωμένες Πολιτείες Αμερικής και στον Καναδά.
Πριόνι
Συνήθως είναι κατασκευασμένο από σίδερο και χρησιμοποιείται για το κόψιμο υλικών όπως ξύλο, μέταλλα ή άλλα. Υπάρχουν πριόνια χειροκίνητα, αλλά και μεγαλύτερα που είναι ηλεκτροκίνητα ή βενζινοκίνητα. Αυτά μπορούν να είναι και σταθερής μορφής.
Τα μεταλλικά πριόνια εξελίχθηκαν από ανάλογα λίθινα νεολιθικά εργαλεία. Στην ελληνική μυθολογία, ο Πέρδιξ ο ανηψιός του Δαίδαλου εφηύρε το πριόνι.
Lucasfilm
Εξωτερικοί σύνδεσμοι
Κατηγορία:Κινηματογραφικές εταιρίες παραγωγής Κατηγορία:Εταιρείες ιδρυθείσες το 1971 Κατηγορία:The Walt Disney Company Κατηγορία:Εξαγορές της Disney
Πριόνι
→ Είναι τα εργαλεία με τα οποία πριονίζουμε το ξύλο. Πριόνισμα είναι η διεργασία τομής του ξύλου σε δύο μέρη. Ένα πριόνι χειρός αποτελείται από δύο μέρη, την χειρολαβή και το φύλλο-λεπίδα πριονιού από σκληρυμένο χάλυβα. Ανάλογα με τη θέση των δοντιών χωρίζουμε τα πριόνια χειρός σε αυτά που εργάζονται με ώθηση (σεγάτσα), με έλξη προς το μέρος του χρήστη (σβανάς) και σε αυτά που εργάζονται μπρος-πίσω. Μεγάλος αριθμός δοντιών σημαίνει καλή κοπή αλλά με αργό ρυθμό.
→ Η εξέλιξη του πριονιού
Απεικονίσεις πριονιών μπορούμε να δούμε τόσο πίσω στο χρόνο όσο στην αρχαία Αίγυπτο. Τα πριόνια των Αιγυπτίων ήταν φτιαγμένα από χαλκό και απεικονίζονται χωρίς χερούλι.
Είναι πιθανόν οι αρχαίοι Ρωμαίοι να ήταν οι πρώτοι που σκέφτηκαν να χρησιμοποιήσουν ένα τοξωτό ξύλινο κλαδί για να συγκρατεί τις δύο άκρες της λεπίδας για να μπορούν να ελέγχουν τη βάθος και τη φορά του κοψίματος.
Πέρα από αυτές τις ιστορικές ενδείξεις τα πριόνια άρχισαν να διαδίδονται και να χρησιμοποιούνται ευρέως το 1650 με την ανακάλυψη του χαλύβδινου ελάσματος.
Περίπου το 1800 τα χειροπρίονα βρισκόντουσαν σχεδόν σε κάθε σπίτι, αν και η χρήση τους περιοριζόταν στο κόψιμο ξύλου.
Την τελευταία δεκαετία η εξέλιξη της τεχνολογίας έφερε δραματικές εξελίξεις και αλλαγές στα πριόνια όσον αφορά το σχεδιασμό, τα υλικά από τα οποία φτιάχνονται και τα υλικά τα οποία μπορούν να κόψουν.
Σε γενικές το κλασσικό πριόνι ήταν φτιαγμένο με στέρεα ξύλινη λαβή και με λεπίδα που μπορούσε ακονιστεί όταν στόμωνε και ήταν φτιαγμένο για να αντέχει στο χρόνο.
Τα σύγχρονα πριόνια αντιθέτως είναι χαμηλού κόστους και είναι φτιαγμένα με πλαστικές λαβές και σκληρά δόντια, που όμως δεν μπορούν να συντηρηθούν για να μην στομώσουν. Όταν χαλάνε μπορούν να αντικατασταθούν με αντίστοιχα οικονομικά πριόνια.
→ Τα δόντια των πριονιών:
Τα παραδοσιακά πριόνια ήταν φτιαγμένα ούτως ώστε να κόβουν προς μία φορά. και ο σχεδιασμός των δοντιών ήταν συγκεκριμένος. Πλέον η κάθε εταιρία σχεδιάζει τα δικά της μοτίβα δοντιών και τα αποκαλεί με διαφορετικό όνομα. Στην ουσία όμως τα περισσότερα πριόνια, όπως κι αν λέγονται χρησιμοποιούνται για τους ίδιους λόγους.
★ 안나에 의해 편집 됨 ★
Κατηγορία:Εργαλεία
Βρυτά Πέλλας
Τα Βρυτά είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας.
Γεωγραφία - Ιστορία
Τα Βρυτά βρίσκονται προς στα βόρεια σύνορα της Ελλάδας με την Βόρεια Μακεδονία σε απόσταση 17 χλμ. (οδηγικά - μέσω ΕΟ Φλώρινας - Έδεσσας) Δ. από την Έδεσσα και 10 χλμ. Α. από την Άρνισσα. Είναι κτισμένα στους νότιους πρόποδες του όρους Καϊμακτσαλάν (Βόρας) σε υψόμετρο 500 μέτρα και στα νότια του υδροβιότοπου Άγρα-Βρυτών-Νησίου από τον οποίο πηγάζουν τα νερά που κατευθύνονται στον ποταμό Εδεσσαίο ή Βόρα. Πρόκειται για τεχνητή λίμνη που δημιουργήθηκε το 1953 για τις ανάγκες του υδροηλεκτρικού σταθμού της ΔΕΗ, πάνω στην κοίτη του ποταμού και παλιότερα αναφερόταν ως "τυρφώνας Νησίου" ή ως τεχνητή λίμνη Άγρα. Μετά την Μικρασιατική καταστροφή και την ανταλλαγή πληθυσμών εγκαταστάθηκαν σε αυτά 14 οικογένειες (61 άτομα) προσφύγων από τη Μικρά Ασία.
Ως οικισμός αναφέρεται επίσημα, μετά την απελευθέρωση, με την παλιά του ονομασία Γκούγκοβο το 1918 με το ΦΕΚ 152Α - 09/07/1918 όταν προσαρτήθηκε στην τότε κοινότητα Βλαδόβου (Άγρα). Το 1926 με το ΦΕΚ 97Α - 18/03/1926 μετονομάστηκε σε Βρυτά. Σύμφωνα με το πρόγραμμα Καλλικράτης αποτελεί την τοπική κοινότητα Βρυτών που ανήκει στη δημοτική ενότητα Έδεσσας του Δήμου Έδεσσας και σύμφωνα με την απογραφή του 2011 έχει πληθυσμό 451 κατοίκους.
Παραπομπές
Κατηγορία:Χωριά του νομού Πέλλας Κατηγορία:Δήμος Έδεσσας
Πρόεδρος της Βουλής των Ελλήνων
Ο Πρόεδρος της Βουλής των Ελλήνων είναι το τρίτο ανώτερο πολιτειακό αξίωμα της Ελληνικής Δημοκρατίας μετά τον Πρόεδρο της Δημοκρατίας και τον Πρωθυπουργό. Εκλέγεται από τη Βουλή των Ελλήνων και διευθύνει τις εργασίες του Σώματος. Εκπροσωπεί τη Βουλή σε διεθνείς κοινοβουλευτικούς οργανισμούς και στις διμερείς διακοινοβουλευτικές συναντήσεις και προΐσταται των υπηρεσιών της Βουλής και συντονίζει τις δραστηριότητές τους.
Ο Γενικός Γραμματέας της Βουλής και ο Ειδικός Γραμματέας αποτελούν τους άμεσους συνεργάτες του Προέδρου και τον υποστηρίζουν στην εποπτεία των υπηρεσιών του Κοινοβουλίου.
Ο Πρόεδρος της Βουλής δεν αποτελεί μέλος της Κυβέρνησης της Ελλάδας.
Εκλογή
Η εκλογή του Προέδρου της Βουλής είναι μια από τις πιο σημαντικές στιγμές της λειτουργίας του Κοινοβουλίου.
Ο Πρόεδρος εκλέγεται με την απόλυτη πλειοψηφία του όλου αριθμού των Βουλευτών, δηλαδή με 151 ψήφους. Εάν δεν επιτευχθεί η απόλυτη πλειοψηφία, η ψηφοφορία επαναλαμβάνεται μεταξύ των δύο πρώτων σε ψήφους και ο Πρόεδρος της Βουλής εκλέγεται με σχετική πλειοψηφία.
Έκτακτες αρμοδιότητες
Σύμφωνα με το Σύνταγμα, ο Πρόεδρος της Βουλής αναπληρώνει προσωρινά τον (την) Πρόεδρο της Δημοκρατίας, όταν απουσιάζει στο εξωτερικό περισσότερες από δέκα ημέρες, αν πεθάνει, παραιτηθεί, κηρυχθεί έκπτωτος ή αν κωλύεται για οποιονδήποτε λόγο να ασκήσει τα καθήκοντά του (της).
Μεταπολιτευτικά (1974 - σήμερα)
Στον πίνακα παρακάτω αναφέρονται όλοι οι Πρόεδροι και οι Α΄ Αντιπρόεδροι της Βουλής από τη Μεταπολίτευση και εντεύθεν, η χρονική περίοδος που κατείχαν το αξίωμά τους, καθώς και ο αριθμός των ψήφων με τις οποίες εξελέγησαν. Μακροβιότερος Πρόεδρος της Βουλής στην ιστορία του νεοελληνικού κράτους είναι ο Απόστολος Κακλαμάνης (Οκτώβριος 1993 – Μάρτιος 2004). Πρόεδρος της Βουλής με τις περισσότερες ψήφους είναι ο νυν Πρόεδρος Κώστας Τασούλας, ο οποίος εξελέγη συγκεντρώνοντας 283 ψήφους.
Πηγές
Για τα στοιχεία του Πίνακα Προέδρων και Αντιπροέδρων από τη Μεταπολίτευση:
Κατηγορία:Βουλή των Ελλήνων  Κατηγορία:Πολιτειακοί Θεσμοί της Ελλάδας Κατηγορία:Πολιτική της Ελλάδας
4Τροχοί
Οι 4Τροχοί (4Τ) είναι ελληνικό περιοδικό αυτοκίνησης. Kυκλοφόρησε για πρώτη φορά τον Οκτώβριο του 1970 από την εταιρεία Τεχνικαί Εκδόσεις Ε.Π.Ε. (μετέπειτα Τεχνικές Εκδόσεις Α.Ε.) του Κώστα Καββαθά και της Σόφης Καββαθά.
Τον Ιούνιο του 2006, η πλειοψηφία των μετοχών της "Τεχνικές Εκδόσεις Α.Ε." πέρασε στις "Εκδόσεις Λυμπέρη Α.Ε.".
Παραπομπές
Κατηγορία:Περιοδικά αυτοκίνησης Κατηγορία:Ελληνικά περιοδικά
HMS Glasgow
Οκτώ πλοία του Βασιλικού Ναυτικού πήραν το όνομά τους από την πόλη της Γλασκόβης (Glasgow):
Κατηγορία:Ονομασίες πλοίων του Βασιλικού Ναυτικού
Δήμος Σιντικής
Ο Δήμος Σιντικής είναι δήμος της Περιφερειακής Ενότητας Σερρών της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης και δημιουργήθηκε την 1η Ιανουαρίου του 2011 από την συνένωση των προϋπαρχόντων δήμων Κερκίνης, Πετριτσίου και Σιδηροκάστρου και των κοινοτήτων Αχλαδοχωρίου, Αγκίστρου και Προμαχώνος, με έδρα το Σιδηρόκαστρο και συνολική έκταση 1.083 τ.χλμ. Το τοπικό συμβούλιο του δήμου αποτελείται από 27 συμβούλους, εκ των οποίων ο 1 εκλέγεται στην ΔΕ Αγκίστρου, οι 8 στην ΔΕ Κερκίνης, ο 1 στην ΔΕ Αχλαδοχωρίου, οι 6 στην ΔΕ Πετριτσίου, ο 1 στην ΔΕ Προμαχώνα και οι 10 στην ΔΕ Σιδηροκάστρου. Ο πληθυσμός του Δήμου είναι 18.532 κάτοικοι σύμφωνα με την απογραφή του 2021. Ο δήμος ενώ ταυτίζεται γεωγραφικά με την πρώην Επαρχία Σιντικής, η οποία είχε σχεδόν την ίδια έκταση, ενώ αντίστοιχα αποτελεί τον μοναδικό δήμο του νομού Σερρών, που συνορεύει με τη Βουλγαρία και την Βόρεια Μακεδονία.
Δημοτικές ενότητες και οικισμοί
Ο Δήμος Σιντικής διαιρείται σε 6 «δημοτικές ενότητες», οι οποίες αντιστοιχούν στους 6 καταργηθέντες δήμους και κοινότητες. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια. thumb|300px|Χάρτης των δημοτικών ενοτήτων (πρώην δήμων και κοινοτήτων) του Δήμου Σιντικής.{{legend|red|1 - [[#Κερκίνης|Κερκίνης}}{{legend|yellow|2 - Πετριτσίου}}{{legend|lightgreen|3 - Προμαχώνα}}{{legend|maroon|4 - Αγγίστρου}}{{legend|magenta|5 - Σιδηροκάστρου}}{{legend|blue|6 - Αχλαδοχωρίου}}]] Πιο συγκεκριμένα (με αστερίσκο σημαίνονται οι έδρες των δημοτικών ενοτήτων, σε αγκύλες ο πληθυσμός σύμφωνα με την απογραφή του 2011) :
Δημοτική ενότητα Κερκίνης
Η δημοτική ενότητα (πρώην δήμος) Κερκίνης έχει (πραγματικό) πληθυσμό 6.695 κατοίκους.
Επίσης, στο έδαφος της σημερινής δημοτικής ενότητας Κερκίνης βρίσκονται και οι εγκαταλελειμμένοι οικισμοί Άκρα, Αχλαδερό, Δαφνούσα, Δρυς, Θεοδωρίτσι, Καλαμιές, Κληματερό, Μαυροσούλι, Μεσόλοφος, Μικροκώμη, Πηγαδούλι, Ραχωνάκι, Ψηλοράχη, Ψυχρονέρι και Φιλήρα.
Δημοτική ενότητα Πετριτσίου
Η δημοτική ενότητα (πρώην δήμος) Πετριτσίου έχει (πραγματικό) πληθυσμό 4.832 κατοίκους.
Επίσης, στο έδαφος της σημερινής δημοτικής ενότητας Πετριτσίου βρίσκονται και οι εγκαταλελειμμένοι οικισμοί Αγριόλευκα, Αετοβούνι, Δενδρόφυτο, Κατώμερο, Μεσαία, Ξενόρρευμα, Πετρινό, Ποταμοχώρι, Ράμνα και Τοπολίντσα.
Δημοτική ενότητα Σιδηροκάστρου
Η δημοτική ενότητα (πρώην δήμος) Σιδηροκάστρου έχει (πραγματικό) πληθυσμό 9.294 κατοίκους.
Επίσης, στο έδαφος της σημερινής δημοτικής ενότητας Σιδηροκάστρου βρίσκονται και οι εγκαταλελειμμένοι οικισμοί Αετοφωλιά, Άνω Αμπέλα, Λαγόνι, Μουτουφλή, Πολύβρυσο και Ρεύματα.
Δημοτική ενότητα Αχλαδοχωρίου
Επίσης, στο έδαφος της σημερινής δημοτικής ενότητας Αχλαδοχωρίου βρίσκεται και οι εγκαταλελειμμένοι οικισμοί Μέταλλο και Ομερλή.
Δημοτική ενότητα Αγκίστρου
Η δημοτική ενότητα (πρώην κοινότητα) Αγκίστρου έχει (πραγματικό) πληθυσμό 373 κατοίκους.
Επίσης, στο έδαφος της σημερινής δημοτικής ενότητας Αγκίστρου βρίσκονται και οι εγκαταλελειμμένοι οικισμοί Άνω Καρυδιά, Κάτω Καρυδιά, Δαμάσκηνο και Κρασοχώρι.
Δημοτική ενότητα Προμαχώνος
Η δημοτική ενότητα (πρώην κοινότητα) Προμαχώνα έχει (πραγματικό) πληθυσμό 140 κατοίκους.
Επίσης, στο έδαφος της σημερινής δημοτικής ενότητας Προμαχώνα βρίσκονται και οι εγκαταλελειμμένοι οικισμοί Καπνότοπος και Κλειδί.
Ιστορία
thumb|Το [[Βούλγαροι|βουλγαρικό σχολείο του Ντεμίρ Ισάρ το έτος 1908.]] Οι αρχαίοι κάτοικοί του ήρθαν από τη Λήμνο και ονομάζονταν Σίντιοι ή Σιντοί, απ΄ όπου πήρε το όνομα της η πρώην επαρχία της Σιντικής και ο σημερινός δήμος.
Σημαντική δράση για τον Ελληνισμό στην περιοχή επέδειξε ο Προκόπιος Λαζαρίδης, από το Ικόνιο της Μικράς Ασίας, ως διάκονος της Μητρόπολης Μελενίκου έως το 1891. Διέτρεχε όλους τους ναούς της Μητρόπολης Μελενίκου για να κηρύξει και να ενισχύσει την παιδεία και τις ελληνικές κοινότητες.
Το 1900 στο Ντεμίρ Ισάρ κατοικούσαν 3300 μουσουλμάνοι Τούρκοι, 1200 Βούλγαροι, 420 Τσιγγάνοι, 450 Τσερκέζοι και μόλις 350 χριστιανοί Έλληνες και 120 χριστιανοί Βλάχοι.
Η Κοινότητα Ντεμίρ Ισάρ συστάθηκε στις 4 Ιανουαρίου 1920 με έδρα τον ομώνυμο οικισμό. Το 1946 η Κοινότητα αναγνωρίστηκε σε Δήμο, ο οποίος λειτούργησε ως το 2010. Τότε ο δήμος προσαρτήθηκε στον δήμο Σιντικής. Πρόεδροι Κοινότητας και Δήμαρχοι έχουν διατελέσει οι εξής: πρόεδρος της Κοινότητας Στέργιος Λεβέντης (1944-45), Χαρ. Βραχιονίδης (1946-49), Γεώργιος Μάνος (1949-51), Παναγιώτης Βονίτης (1951-58), Αλέξανδρος Τριανταφυλλίδης (1959-67), Χαράλαμπος Ιντζές (1975-82), Απόστολος Καρύδας (1983-94), Βασιλική Χατζηαγγέλου (1995-98), Μιχαήλ Δοδακόπουλος (1999-2002), Αθανάσιος Σπάσης (2003-10). Από το 2011 υφίσταται ο Δήμος Σιντικής.
Λίμνη Κερκίνη
thumb|Λίμνη Κερκίνη Η τεχνητή λίμνη Κερκίνη αποτελεί εθνικό πάρκο, προστατεύεται από τη διεθνή Σύμβαση Ραμσάρ και αποτελεί περιοχή του Ευρωπαϊκού Δικτύου «Natura 2000», όπου υπάρχουν πολλά είδη θηλαστικών, αμφίβιων και περίπου 20 είδη ερπετών. Η ιχθυοπανίδα είναι επίσης πλούσια αφού υπάρχουν 35 είδη ψαριών με κυριότερα τα χέλια. Στην περιοχή γύρω από τη λίμνη έχουν καταγραφεί περίπου 279 είδη πουλιών. Ο αργυροπελεκάνος και η λαγγόνα που ζουν εκεί είναι μοναδικά στον κόσμο είδη, απειλούμενα με εξαφάνιση. Υπάρχουν και πολλά σπάνια αρπακτικά όπως ο χρυσαετός, ο βασιλαετός, ο πετρίτης. Επίσης εδώ ζουν νεροβούβαλοι. Στα σημεία ενδιαφέροντος συμπεριλαμβάνονται το οχυρό Ρούπελ και το Μνημείο Βασιλείου Β' του Μακεδόνος (Μνημείο Μάχης του Κλειδίου) που βρίσκεται έξω από τον Προμαχώνα επί του αυτοκινητόδρομου Θεσσαλονίκης-Προμαχώνα.
Παραπομπές
Κατηγορία:Δήμοι της Περιφέρειας Κεντρικής Μακεδονίας Κατηγορία:Δήμοι του νομού Σερρών
Ανορθόδοξος πεσσός
200px|μικρογραφία|δεξιά|Πεσσός ελέφαντα από την σκακιέρα του Καρλομάγνου. Στο σκάκι ο ανορθόδοξος πεσσός (unorthodox chess piece ή fairy chess piece) είναι το σκακιστικό κομμάτι που δεν χρησιμοποιείται στο συμβατικό σκάκι, αλλά συμμετέχει σε ορισμένες παραλλαγές του παιχνιδιού και σε κάποια σκακιστικά προβλήματα. Οι πεσσοί αυτοί διαφέρουν από τους συμβατικούς ως προς τον τρόπο που κινούνται.
Λόγω της διάσπαρτης και μη συντεταγμένης φύσης της ανάπτυξης του ανορθόδοξου σκακιού, το ίδιο κομμάτι μπορεί να έχει διαφορετικά ονόματα σε διάφορες παραλλαγές, και αντιστοίχως διαφορετικά κομμάτια έχουν το ίδιο όνομα.
Κατάλογος ανορθόδοξων πεσσών σκακιού
Kάποια από τα κομμάτια ονομάζονται συνδυασμοί, ή ενώσεις, διότι συνδυάζουν την κίνηση δύο ή περισσότερων διαφορετικών κομματιών. Ένα εξειδικευμένο πρόγραμμα σκακιστικών προβλημάτων, το WinChloe, αναγνωρίζει περισσότερα από 1.200 διαφορετικά ανορθόδοξα σκακιστικά κομμάτια.
Ο παρακάτω πίνακας περιέχει μερικούς από τους γνωστούς ανορθόδοξους πεσσούς, καθώς και τους έξι ορθόδοξους:
Εξωτερικοί σύνδεσμοι
Κατηγορία:Σκάκι
Κάρνεια
Τα Κάρνεια ήταν μια θρησκευτική γιορτή που λάμβανε χώρα στην Αρχαία Σπάρτη, καθώς και στις πόλεις του Άργους, του Τάραντας, της Θήρας, της Κω, της Κυρήνης, των Συρακουσών και άλλων δωρικών πόλεων. Κατά τη διάρκεια των εορτασμών, η πόλη της Σπάρτης δεν είχε δικαίωμα να εμπλακεί σε εχθροπραξίες.
Παρ' ολ' αυτά, η παράδοση της εορτής ξεκινά πριν την κάθοδο των Δωριέων στην Πελοπόννησο. Η γιορτή γινόταν για να τιμήσει τον θεό Κάρνειο (ή αλλιώς Κάρνειο Οικέτα - ο τίτλος «Οικέτας» δόθηκε στον θεό γιατί η γιορτή προς τιμήν του γινόταν στο σπίτι του μάντη Κρίου), ενώ μετά την κάθοδο των Δωριέων, ο θεός Κάρνειος ταυτίστηκε με τον Απόλλωνα.
Σύμφωνα με την παράδοση, τα Κάρνεια λάμβαναν χώρα στα τέλη Αυγούστου ή αρχές Σεπτεμβρίου, ανάλογα με την πανσέληνο, ενώ διαρκούσαν εννέα μέρες. Οι Σπαρτιάτες έστηναν πρόχειρα στρατόπεδα, με εννέα σκηνές των εννέα ατόμων, οι οποίοι προέρχονταν από τρείς διαφορετικές φατριές. Κάθε τέσσερα χρόνια, οι Σπαρτιάτες επέλεγαν πέντε ανύπαντρους νέους από κάθε φυλή και τους ανέθεταν την επιμελητεία των γιορτών και τους έδιναν τον τίτλο των Καρνεατών. Τέλος, οι Σπαρτιάτες οργάνωναν τους σταφυλόδρομους: ένας Καρνεάτης έτρεχε με μια ταινία στο κεφάλι στους δρόμους της πόλης ευχόμενος όλα τα καλύτερα και τον κυνηγούσαν οι υπόλοιποι με μεγάλα τσαμπιά σταφύλια - η αιχμαλωσία του νεαρού Καρνεάτη θεωρούταν καλός οιωνός, ενώ αν οι κυνηγοί δεν μπορούσαν να πιάσουν τον νεαρό, τότε αυτό εκλαμβανόταν ως κακός οιωνός.
Χαροκόπος Εύβοιας
Ο Χαροκόπος είναι ακατοίκητο ημιορεινό χωριό στην κεντρική Εύβοια και την Περιφερειακή Ενότητα Εύβοιας.
Κάρνεια
Η γιορτή των Καρνέων επήρεασε αρκετά ιστορικά γεγονότα, με τα πιο σημαντικά να είναι η μάχη του Μαραθώνα και η μάχη των Θερμοπυλών που έλαβαν χώρα κατά τη διάρκεια των Περσικών Πολέμων. Κατά τη διάρκεια της προετοιμασίας τους για τη μάχη στον Μαραθώνα, οι Αθηναίοι ζήτησαν ενισχύσεις από τους Σπαρτιάτες, όταν οι τελευταίοι βρίσκονταν στον μήνα Κάρνειο. Οι Σπαρτιάτες δήλωσαν πως θα στείλουν στράτευμα αμέσως μόλις ολοκληρωθεί η πανσέληνος. Οι Αθηναίοι, ωστόσο, αναγκάστηκαν να αντιμετωπίσουν τους Πέρσες με μικρή βοήθεια των Πλαταιέων, αλλά κατάφεραν να νικήσουν τους εισβολείς. Κατά τη διάρκεια της δεύτερης εισβολής των Περσών στην Ελλάδα, οι σύμμαχοι συμφώνησαν να αντιμετωπίσουν τους Πέρσες στις Θερμοπύλες με κύρια δύναμη τον σπαρτιατικό στρατό. Ωστόσο, οι Σπαρτιάτες γιόρταζαν τα Κάρνεια και ίσχυε η απαγόρευση για εμπλοκή σε εχθροπραξίες. Παρ' ολ' αυτά, ο βασιλιάς Λεωνίδας αποφάσισε να αντιμετωπίσει τους Πέρσες, έχοντας μαζί του μονάχα μια φρουρά από 300 Σπαρτιάτες.